



LIETUVOS RESPUBLIKOS ŠVIETIMO IR MOKSLO MINISTRAS

Į S A K Y M A S
DĖL ŠVIETIMO IR MOKSLO MINISTRO 2003 M. BIRŽELIO 4 D. ĮSAKYMO NR. ISAK-789 „DĖL UŽSIENIEČIŲ, ATVYKUSIŲ DIRBTI ARBA GYVENTI Į LIETUVOS RESPUBLIKĄ, VAIKŲ UGDYMO BENDROJO LAVINIMO MOKYKLOSE ĮGYVENDINIMO“ PAKEITIMO

2004 m. rugpjūčio 19 d. Nr. ISAK-1297
Vilnius

Atsižvelgdamas į Lietuvos Respublikos įstatymo dėl užsieniečių teisinės padėties (Žin., 2004, Nr. 73-2539) 32 straipsnio 2 dalies 2 punktą ir 94 straipsnio 2 dalį,
Pakeičiu švietimo ir mokslo ministro 2003 m. birželio 4 d. įsakymą Nr. ISAK-789 „Dėl užsieniečių, atvykusių dirbti arba gyventi į Lietuvos Respubliką, vaikų ugdymo bendrojo lavinimo mokyklose įgyvendinimo“ (Žin., 2003, Nr. 57-2554) ir išdėstau 1 punktą taip:
„. Užsieniečių, atvykusių gyventi arba dirbti į Lietuvos Respubliką vaikams, nepilnamečiams užsieniečiams, gavusiems laikinąją apsaugą Lietuvos Respublikoje, nelydimiems nepilnamečiams užsieniečiams, neatsižvelgiant į jų buvimo Lietuvos Respublikos teritorijoje teisėtumą (toliau – Užsieniečių vaikai) užtikrinamas ugdymas bendrojo lavinimo mokyklose.“

